CELEX: 62008CN0232
Language: el
Date: 2008-05-29 00:00:00
Title: Υπόθεση C-232/08: Προσφυγή της 29ης Μαΐου 2008 — Επιτροπή των Ευρωπαϊκών Κοινοτήτων κατά Βασιλείου των Κάτω Χωρών

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/25
            
         Προσφυγή της 29ης Μαΐου 2008 — Επιτροπή των Ευρωπαϊκών Κοινοτήτων κατά Βασιλείου των Κάτω Χωρών
   (Υπόθεση C-232/08)
   (2008/C 209/37)
   Γλώσσα διαδικασίας: η ολλανδική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: T. van Rijn και K. Banks)
   
      Καθού: Βασίλειο των Κάτω Χωρών
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο των Κάτω Χωρών, επιτρέποντας στα αλιευτικά σκάφη να έχουν κινητήρες υψηλότερης ισχύος από τους επιτρεπόμενους δυνάμει του άρθρου 29, παράγραφος 2, του κανονισμού (ΕΚ) 850/98 (1), παρέβη τις υποχρεώσεις που υπέχει από το άρθρο 23 του κανονισμού (ΕΚ) 2371/2002 (2) και από το άρθρο 2, παράγραφος 1, του κανονισμού (ΕΟΚ) 2847/93 (3),
            
         
               —
            
            
               να καταδικάσει το Βασίλειο των Κάτω Χωρών στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή φρονεί ότι η Κυβέρνηση των Κάτω Χωρών δεν εκπληρώνει τις υποχρεώσεις εφαρμογής που υπέχει, δεδομένου ότι επιτρέπει εσκεμμένα τις παραβάσεις του κανόνα που αφορά τη μέγιστη ισχύ κινητήρα με τον οποίο επιτρέπεται η αλιεία εντός του «τετραγώνου της χωματίδας».
   Αφενός, από στοιχεία που παρέσχε η Κυβέρνηση των Κάτω Χωρών προκύπτει ότι αυτή επιτρέπει στα ολλανδικά Eurocutters που μετέχουν στον ιδιωτικό διακανονισμό να συμμορφωθούν προς τη μέγιστη επιτρεπόμενη ισχύ κινητήρα των 300 ίππων μόλις από την 1η Μαΐου 2009. Αφετέρου, από τα στοιχεία αυτά προκύπτει ότι, κατά τον έλεγχο της συμμορφώσεως προς τον κανόνα αυτόν, εφαρμόζεται συστηματικά περιθώριο ανοχής 12,5 % και ότι, κατά συνέπεια, δεν επιβάλλονται κυρώσεις για τις εντός του περιθωρίου αυτού υπερβάσεις της μέγιστης επιτρεπόμενης ισχύος κινητήρα.
   
      (1)  Κανονισμός (ΕΚ) 850/98 του Συμβουλίου, της 30ής Μαρτίου 1998, για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών (ΕΕ L 125, σ. 1).
   
      (2)  Κανονισμός (ΕΚ) 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (ΕΕ L 358, σ. 59).
   
      (3)  Κανονισμός (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (ΕΕ L 261, σ. 1).